Sonja Henie

Sonja Henie () var ein norsk-amerikansk framifrå og internasjonalt vidgjeten kunstløpar som vann gullmedaljar i kunstløp i tre vinterolympiadar og tok fyrsteplassar i fleire verdsmeisterskap og europameisterskap, og gjorde karriere som profesjonell isdansarinne. Saman med ektemannen, skipsreiar Niels Onstad, stod ho for skipinga og finansieringa av det viktige norske biletkunstmuseet Henie Onstad Kunstsenter på Høvikodden i Bærum kommune, der premiesamlinga hennar òg er stilt ut.

Bakgrunn
Sonja Henie vart fødd i Kristiania. Foreldra var Selma Lochmann-Nielsen (1888–1961) og Wilhelm Henie (1872–1937).

Karriere
Sonja Henie vann gull i dei tre olympiadane 1928, 1932 og 1936, vann ti verdsmeisterskap og seks europameisterskap på rad (1927–1936 og 1931–1936). Ho gjekk for Oslo Skøiteklub som var ein klubb som som på 1930-talet gjorde mykje for å organisere skeiseløp for kvinner.  I 1968 vart Sonja Henie kommandør av St. Olavs Orden.

Under olympiaden i 1936 i Garmisch-Partenkirchen, der Adolf Hitler var til stades då Sonja Henie sigra suverent, gjorde ho nazihilsen med høgrearmen utstrekt, i motsetnad til 16 år gamle Laila Schou Nilsen (kjend som både skeiseløpar, alpinist og tennisspelar), som vann bronse i alpint, men nekta å gjere nazihelsing. Sonja Henies haldning til nazismen i 1930- og 40-åra har vore kritisert og diskutert. I 1941 vart ho amerikansk statsborgar, og til liks med andre Hollywood-stjernar gav ho si støtte til dei amerikanske troppane gjennom United Service Organizations. Men ho tok ikkje avstand frå nazismen og den tyske okkupasjonen av Noreg på ein så klår måte som mange nordmenn og norske immigrantar i USA meinte var på sin plass.

Sonja Henie vart profesjonell isdansar i 1937, og var deretter med i ei rad internasjonale isshow og i fleire amerikanske skeisefilmar. Ho vart ei av dei internasjonalt mest kjende norske kvinnene, og har fått ei stjerne på Hollywood Walk of Fame.

 Olympiske medaljar 
  Vinter-OL 1928 
  Noreg 
 Gull i kunstløp singel

  Vinter-OL 1932 
  Noreg 
 Gull i kunstløp singel

  Vinter-OL 1936 
  Noreg 
 Gull i kunstløp singel

 Verdsmeisterskapsmedaljar 
 1926  Stockholm - Sølv Sølv i kunstløp, single damer
 1927  Oslo - Gull Gull i kunstløp, single damer
 1928  London - Gull Gull i kunstløp, single damer
 1929  Budapest - Gull Gull i kunstløp, single damer
 1930  New York - Gull Gull i kunstløp, single damer
 1931  Berlin - Gull Gull i kunstløp, single damer
 1932  Montreal - Gull Gull i kunstløp, single damer
 1933  Stockholm - Gull Gull i kunstløp, single damer
 1934  Oslo - Gull Gull i kunstløp, single damer
 1935  Wien - Gull Gull i kunstløp, single damer
 1936  Paris - Gull Gull i kunstløp, single damer

Ettermæle
I 2018 vart det laga ein dramafilm om henne kalla Sonja. Filmen tok føre seg livet hennar etter kunstløpkarrieren sin og vegen hennar til å verta Hollywood-skodespelar.

Kjelder

 Bakgrunnsstoff 
 Biografi, filmografi og bilete; Henie Onstad Kunstsenter
 Sonja Henie i olympedia.org

Kategori:Norske kunstløparar
Kategori:Norske velgjerarar
Kategori:Norske skodespelarar
Kategori:Verdsmeistrar i kunstløp
Kategori:Noregsmeistrar i kunstløp
Kategori:Olympiske meistrar for Noreg
Kategori:Norske deltakarar under vinter-OL 1924
Kategori:Kunstløparar under vinter-OL 1924
Kategori:Norske deltakarar under vinter-OL 1928
Kategori:Kunstløparar under vinter-OL 1928
Kategori:Medaljevinnarar under vinter-OL 1928
Kategori:Norske deltakarar under vinter-OL 1932
Kategori:Kunstløparar under vinter-OL 1932
Kategori:Medaljevinnarar under vinter-OL 1932
Kategori:Norske deltakarar under vinter-OL 1936
Kategori:Kunstløparar under vinter-OL 1936
Kategori:Medaljevinnarar under vinter-OL 1936
Kategori:St. Olavs Orden
Kategori:Hollywood Walk of Fame
Henie Sonja